Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 2 Pv 279/13/8810	Spišská Nová Ves, 16.10.2013
EEČ : 2-68-597-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno c, písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 40,00 € 
b.	Konkrétny adresát peňažnej sumy určenej na všeobecne prospešné účely: Alžbetka, n. o. Spišská Nová Ves, Školská 4,  
c.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Spišská Nová Ves pod spisovou značkou ORP-575/SN-SN-2013.
dňa 29. marca 2013, v čase okolo 20.30 h., v meste Spišská Nová Ves, na ulici Potočnej, využil nepozornosť XXXXX, ktorému počas toho ako mu pomáhal vstať zo zeme vypadol z vrecka nohavíc mobilný telefón zn. LG T385, IMEI: XXXXX ktorý obvinený zodvihol s úmyslom mu ho už nevrátiť, čím takto spôsobil pre poškodenú XXXXX, nar. XXXXX, bytom XXXXX XXXXX XXXXX XXXXX XXXXX XXXXX škodu vo výške 70,- €.

Odôvodnenie: 
Uznesením povereného príslušníka Okresného riaditeľstva Policajného zboru, Odboru poriadkovej polície, Obvodného oddelenia Policajného zboru v Spišskej Novej Vsi, ČVS: ORP-575/SN-SN-2013 zo dňa 19.06.2013 bolo ml. XXXXX vznesené obvinenie pre prečin krádeže podľa § 212 ods. 2, písm. c/, f/ Tr. zákona na tom skutkovom základe, ako je uvedený vo výrokovej časti tohto uznesenia. 

Preskúmaním na vec sa vzťahujúceho spisového materiálu som zistil, že v predmetnej veci sa koná o prečine, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

Obvinený mladistvý, zákonný zástupca mladistvého obvineného, obhajca, zástupca Úradu práce, sociálnych vecí a rodiny a poškodená uzavreli dňa 16.09.2013 dohodu o zmieri, obvinený mladistvý sa ospravedlnil a svoje konanie oľutoval. Poškodená si nárok na náhradu škody vo výške 70,- € neuplatnila z dôvodu, že odcudzený mobilný telefón jej bol vrátený. 

Obvinený mladistvý slobodne, vážne, zrozumiteľne a určito vyhlásil, že spáchal  skutok, za ktorý je stíhaný.

Dňa 16.09.2013 zložil na účet Krajskej prokuratúry v Košiciach, peňažnú sumu vo výške 80,- €, určenú na všeobecne prospešné účely a to pre neziskovú organizáciu Alžbetka, n. o. Spišská Nová Ves, Školská 4, číslo účtu: 2626840908/1100 vedený v Tatra banke, a.s., pobočka Spišská Nová Ves vo výške 40,- € a na peňažnú pomoc obetiam trestnej činnosti vo výške 40,- €.  Túto sumu je možné považovať za primeranú k závažnosti spáchaného trestného činu.

Obvinený mladistvý, zákonný zástupca mladistvého obvineného, obhajca,  zástupca Úradu práce, sociálnych vecí a rodiny a poškodená s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného mladistvého a na jeho osobné a majetkové pomery som dospel k záveru, že takýto spôsob  rozhodnutia  je dostačujúci.

Z vyššie uvedených dôvodov som rozhodol tak, ako je uvedené vo výrokovej časti tohto uznesenia.

Poučenie: 
Proti uzneseniu je prípustná sťažnosť obvineného a poškodeného, ktorá má odkladný účinok (§ 215 ods. 6 Trestného poriadku).            
Sťažnosť sa podáva u orgánu, proti ktorého uzneseniu smeruje a to do troch dní (3) od oznámenia uznesenia (§ 187 ods. 1
Trestného poriadku).

JUDr. Peter Garčala
prokurátor